ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660010232

Eng_ขอให้แก้ไขปัญหาเสียงดังรบกวนจากการเปิดเพลงของเพื่อนข้างห้อง บริเวณห้องหมายเลข 44/44 ชั้น 3 คอนโดมิเนียม "มาย คอนโด" สุขุมวิท 81 แขวงบางจาก เขตพระโขนง กรุงเทพมหานคร ห้องดังกล่าวเป็นห้องให้เช่าระยะเวลาชั่วคราว (รายสัปดาห์-รายเดือน) ซึ่งจะมีคนมาเข้าพักสับเปลี่ยนหมุนเวียนกัน เนื่องจากผู้ร้องแจ้งว่า วันที่ 12 มีนาคม 2566 ผู้ร้องประสบปัญหาเสียงดังรบกวนจากการเล่นดนตรีและเปิดเพลงภายในห้อง อีกทั้งมีเสียงดังจากการพูดคุยและกรีดร้องลักษณะคล้ายเมาสุรา ผู้ร้องคาดว่าน่าจะมีการเลี้ยงสังสรรค์ภายในห้อง มีผู้ชาย 3 คน ผู้หญิง 2 คน โดยเปิดเพลงจนกระทั่งเวลา 03.30 น. ส่งผลให้ผู้ร้องไม่สามารถนอนหลับพักผ่อนได้ โดยก่อนหน้านี้ ประมาณวันพฤหัสบดีที่ 9 มีนาคม 2566 ห้องดังกล่าวมีการเปิดเพลงคาราโอเกะจนกระทั่งเวลา 03.00 น. ซึ่งแต่ละเดือนจะมีการเปิดเพลงและพูดคุยเสียงดังจากงานเลี้ยงสังสรรค์ประมาณ 1-2 ครั้งต่อเดือน สร้างความเดือดร้อนรำคาญให้ผู้ร้องและประชาชนที่พักอาศัยบริเวณข้างเคียงเป็นอย่างมาก ประสงค์ให้หน่วยงานที่เกี่ยวข้องแก้ไขปัญหา เพื่อบรรเทาความเดือดร้อนให้แก่ผู้ร้องและประชาชนที่พักอาศัยบริเวณข้างเคียงต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata